930449acb010cc20e891649df4220f7c

Kære brevkasse

Der er den her dreng som går i min parallel klasse som jeg gerne vil snakke med. Hver gang vi går forbi hinanden føler jeg at vi kigger ret meget men ingen af os gør noget. Jeg vil gerne snakke med ham men vi får ikke muligheden da han går i min parallel klasse og jeg føler det ville være mærkeligt bare at stoppe ham på gangen. Samtidig føler jeg også at hvis han ville snakke med mig kunne han bare have gået hen til mig. Hvad skal jeg gøre? burde jeg kontakte ham over sociale medier? Jeg er ikke ude efter andet end venskab og føler at ved at kontakte ham på sociale medier kunne sende et andet signal end det jeg ønsker. 

 
Jeg vil gerne snakke med denne her fyr
======================================


ungzone.dk
2019.51

 Hej med dig,

Jeg kan godt forstå, at du synes det er svært at tage kontakt til drengen i din paralelklasse, når I ikke har snakket sammen tidligere. Det kunne tænkes at han muligvis har det på samme måde og derfor heller ikke har taget kontakt til dig. Jeg tænker at du både kan forsøge at sige hej til ham, når i passere hinanden på gangen, men ser heller ikke noget problem i at skrive til ham på de sociale medier. Desuden kunne en anden mulighed for at lære hinanden at kende være, hvis I har nogle fælles skoleaktiviteter, som lægger op til socialt samvær? Hvis han får en idé om, at du gerne vil være mere end venner, så kan du bare fortælle ham, at det ikke er tilfældet. 

Jeg håber mit svar kan hjælpe,

Venlige hilsner Kamilla 

 